**Zmluva o poskytnutí služieb**

Uzatvorená podľa § 269 ods.2 zákona č.513/1991 Zb. Obchodného zákonníka

( ďalej len zmluva)

**Zmluvné strany**

**1. Poskytovateľ : Zariadenie opatrovateľskej služby „NEZÁBUDKA“**

Sídlo : Hurbanova 621/13, 907 01 Myjava

Zastúpený : Mgr. Bučková Barbora – štatutárny zástupca

IČO : 42 149 762

DIČ: 202 312 2420

Číslo účtu : SK56 0900 0000 0051 7163 5863

Tel. číslo : 034/6983697  ,  0917 829 197

Email : zosnezabudka@gmail.com

Právna forma : rozpočtová organizácia

( ďalej len poskytovateľ)

**2. Objednávateľ : Sociálne služby Myjava, n.o.**

Sídlo : Nám.M.R.Štefánika 560/4, 907 01 Myjava

Zastúpený : Mgr. Gáliková Jana – riaditeľka

IČO : 36 119 610

DIČ : 202 176 418

Číslo účtu : SK66 0900 0000 0051 7161 3955

Tel. číslo : 034/6907119

Email : [jana.galikova@myjava.sk](mailto:jana.galikova@myjava.sk)

Právna forma : nezisková organizácia

( ďalej len objednávateľ)

**Článok I.**

**Predmet zmluvy**

1. Poskytovateľ sa zaväzuje , že za podmienok dohodnutých v tejto zmluve bude zabezpečovať pre potreby objednávateľa pranie, žehlenie, mangľovanie bielizne.

2. Poskytovateľ bude vykonávať predmet zmluvy vo vlastnej práčovni nachádzajúcej sa v jeho sídle, t.j. ZOS Nezábudka , Hurbanova 621/13, 907 01 Myjava.

3. Objednávateľ sa zaväzuje zaplatiť poskytovateľovi za vykonanie predmetu zmluvy dohodnutú cenu v dohodnutom termíne.

**Článok II.**

**Práva a povinnosti zmluvných strán**

1. Zmluvné strany sa dohodli, že všetok dovoz a odvoz bielizne zabezpečí objednávateľ na svoje vlastné náklady .

2. Objednávateľ sa zaväzuje dodať bielizeň v nepoškodenom stave, v riadne zabalených a označených balíkoch.

3. O prevzatí a odovzdaní bielizne vyhotoví potvrdenie podpísané poverenými zamestnancami oboch zmluvných strán.

4. Dovoz špinavej bielizne a jeho prevzatie bude vykonávať v pracovný deň v čase od 8:00 hod do 14:00 hod.

**Článok III.**

**Cena a platobné podmienky**

1. Ceny za poskytnutie služieb, ktoré sú predmetom tejto zmluvy sú uvedené v prílohe č.1 – cenník služieb. Poskytovateľ nie je platca DPH.

2. Objednávateľ sa zaväzuje uhradiť cenu za vykonanie predmetu zmluvy mesačne pozadu na základe poskytovateľom vystavenej faktúry.

3. Poskytovateľ vystaví faktúru za príslušný kalendárny mesiac do 10 dní nasledujúceho kalendárneho mesiaca.

4. Lehota splatnosti faktúry je 20 dní odo dňa doručenia objednávateľovi.

5. V prípade omeškania objednávateľa s úhradou splatnej faktúry vzniká poskytovateľovi právo uplatniť si voči objednávateľovi úrok z omeškania vo výške 0,05% z dlžnej sumy za každý začatý deň omeškania.

**Článok IV.**

**Záručná doba a zodpovednosť za vady**

1. Poskytovateľ sa zaväzuje vykonávať služby, ktoré sú predmetom tejto zmluvy, v súlade s platnými odbornými a hygienickými normami.

2. Objednávateľ je povinný pri preberaní čistej bielizne skontrolovať, či nedošlo k jej poškodeniu, skontrolovať kvalitu prania a prekontrolovať počet kusov bielizne. Na znak správnosti objednávateľ podpíše potvrdenie o prevzatí od poskytovateľa.

3. Poskytovateľ je povinný oprávnenú reklamáciu vybaviť do 7 dní od podania písomnej reklamácie.

**Článok V.**

**Záverečné ustanovenia**

1. Zmluva sa uzatvára na dobu určitú t. j. od 15.03.2022 do 31.12.2022.

2. Vzťahy zmluvných strán , ktoré nie sú vyslovene upravené touto zmluvou sa riadia príslušnými ustanoveniami Obchodného zákonníka ( zákon č.513/1991 Zb. v platnom znení, ku dňu uzatvorenia tejto zmluvy) a ďalšími všeobecne platnými predpismi Slovenskej republiky.

3. Zmluva je vyhotovená v dvoch rovnopisoch , z ktorých 1 vyhotovenie obdrží poskytovateľ a 1 objednávateľ.

4. Zmluvné strany po oboznámení sa s obsahom zmluvy vyhlasujú, že súhlasia s jej obsahom, že táto zmluva bola uzatvorená slobodne a vážne na základe pravdivých údajov a nebola dohodnutá v tiesni ani za inak jednostranne nevýhodných podmienok .

5. Zmluvu možno zrušiť jednomesačnou výpovednou dobou, ktorá začne plynúť dňom nasledujúceho mesiaca po dni , keď druhej strane bola táto písomná výpoveď doručená.

V Myjave, dňa 15.03.2022

............................................. ......................................

Mgr. Gáliková Jana – riaditeľka Mgr. Bučková Barbora-

objednávateľ štatutárny zástupca

poskytovateľ

**príloha č.1**

**Cenník služieb**

**ZOS Nezábudka, Hurbanova 621/13, 907 01 Myjava**

Pranie bielizne, žehlenie , mangľovanie

|  |  |  |
| --- | --- | --- |
| p.č | sortiment | Koncová cena |
| 1 | Plachta posteľná | 1,20 € |
| 2 | Povlak na prikrývku | 1,40 € |
| 3 | Povlak na podušku | 1,00 € |